Szabóky Alajos (statisztikus)
Budai Szabóky Alajos (Budapest, 1873. szeptember 15. – Budapest, 1931. január 7.) államtitkár, közgazdász, országgyűlési képviselő.

Élete és munkássága 
Budai Szabóky Alajos és Kartschocke Katalin fia, négy testvére volt: János, Lajos, Ernő, Rikárd. Részt vett a Népszövetség jóvoltából megvalósított szanálásban, továbbá a Horthy-rendszer pénzügyi stabilizálásában. Pályáját a KSH-ban kezdte, főként külkereskedelmi statisztikával foglalkozott, 1917-ben lett az intézet aligazgatója. 1920-ban igazgatóvá nevezték ki, majd négy év múlva államtitkár lett a pénzügyminisztériumban, ahol több osztályt is vezetett, így a költségvetési, hitel-, valuta- és vámpolitikai osztályokat. Ugyancsak 1924-ben lett az MNB, továbbá az Országos Központi Hitelszövetkezet kormánybiztosa, majd 1927-ben az Egységes Párt színeiben indult a választásokon, s beválasztották az országgyűlésbe.

Műve 
 Az 1924/25 – 1928/29-es költségvetési évek beruházásairól (Bp., 1929)

Jegyzetek

Források 
 Szabóky Alajos. Magyar Életrajzi Index. Petőfi Irodalmi Múzeum. Hozzáférés ideje: 2016. február 19.

További információk 
 Budai Szabóky Alajos gyászjelentése. familysearch.org (Hozzáférés ideje: 2016. február 19.)
 Budai Szabóky Alajos gyászjelentése. familysearch.org (Hozzáférés ideje: 2016. február 19.)
 Magyar politikai lexikon. Szerk. T. Boros László. Bp., Európa Irodalmi és Nyomdai Rt., 1929.
 A Statisztikai Hivatal elnökei (1867-1989). Összeáll. Íjgyártó Bálint Istvánné, Reisz László. Bp., KSH Könyvtár és Dokumentációs Szolgálat, 1990.
 Új magyar életrajzi lexikon. Főszerk. Markó László. Bp., Magyar Könyvklub.

1873-ban született személyek
Országgyűlési képviselők (1926–1931)
1931-ben elhunyt személyek
Magyar közgazdászok
Magyar statisztikusok
Magyarország államtitkárai
Országgyűlési képviselők (Egységes Párt)